Asamoah Gyan

**Asamoah Gyan** (born 22 November 1985) be Ghanaian former professional footballer wey play as striker. He be de former captain for de Ghana national team.

Gyan start ein career insyd 2003 plus Ghana Premier League club Liberty Professionals wey he score ten goals for sixteen matches insyd wey he spend three seasons plus Serie A club Udinese thru two seasons loan for Modena wey he net fifteen occasions for 53 league matches insyd wey for Udinese he score 11 tyms for 39 league matches insyd. For 2008 insyd, Gyan join Ligue 1 club Rennes, wey he score fourteen tym insyd 48 league matches during two seasons. For 2010 insyd, Gyan join Premier League club Sunderland, wey he break de club ein transfer record den score for ten occasions insyd 34 Premier League matches during two seasons.

For 2011 insyd, Gyan join Al Ain of de UAE Pro League for loan wey he cam turn de league ein top goalscorer, he score 22 tyms for 18 matches insyd. For de season wey dey follow, Gyan permanently join Al Ain wey he help dem retain dema Pro League title, once again he fini as de league ein top goalscorer plus impressive 31 goals insyd 22 matches. For de 2013–14 league season insyd, Gyan fini as top scorer for record third tym, plus 29 goals insyd 26 matches.

Gyan be de all-time leading goalscorer for de Ghana national team, plus 51 goals. He represent Ghana for de 2006, 2010 den 2014 FIFA World Cups. Plus 6 goals, he be de top African goalscorer for de history of de World Cup. Gyan sanso represent Ghana for de 2004 Summer Olympics den for seven Africa Cup of Nations insyd 2008, 2010, 2012, 2013, 2015, 2017 den 2019, wey he help make dem fini for third-place insyd 2008 den runner-up insyd 2010 den 2015. He launch ein memoir, dem title "LeGYANdry" for de Kempinski Gold Coast Hotel wey dey Accra. For 20 June 2023, Gyan announce ein retirement from active football.

## Ein life matter
Gyan be de last born for ein parents, Baffour Gyan Mensah (poppie) den de late Madam Cecilia Amoako (mummie). Ein senior bro Baffour Gyan esana be former professional footballer. Gyan marry Gifty Sandra Dzamesi wey togeda, dem get three kiddies, namely, Rafael Gyan, Frederick Gyan den Floyd Gyan.

## Ein club career

### Liberty Professionals
Born for Accra insyd, Gyan get ein early education for Seven Great Princess Academy wey dey Dansoman wey he plete for 1999 insyd, wey he do ein secondary education for Accra Academy from 1999 cam 2002. Gyan start ein career for Ghanaian club Liberty Professionals wey dey locate for Accra insyd. For ein top flight season per plus de club, he play 16 league matches for de Ghana Premier League insyd wey he score 10 goals. He end de season as de league ein third top goal scorer.

### Udinese

### Rennes

### Sunderland

### Al Ain

### Shanghai SIPG

### Kayserispor
On 5 July 2017, he join de Turkish club Kayserispor. For 9 August 2019, Gyan lef go Kayserispor.

### North East United

### Legon Cities

### Retirement
Gyan announce ein retirement from active football for 20 June 2023, wey dey mark de end of career wey dey span two decades. De announcement take place for de 30th Afreximbank Annual Meetings dem hold for de Accra International Conference Centre.

## Outside football

### Boxing promotion
For June 2012 insyd, Gyan turned ein attention towards boxing promotion wey he announce say he go put on ein debut boxing show for Ghana insyd. For 6 July 2012, Asamoah Gyan state say: Ghana get chaw great boxers previously lyk Azumah Nelson, Ike Quartey den Joshua Clottey, so we for push de young ones wey dey cam up. I go lyk encourage de young ones wey dey cam up den those wey want achieve dema aim.—  Asamoah Gyan

For February 2021 insyd, dem terminate contract between Baby Jet Promotions den Emmanuel Tagoe wey na he per be de boxer for de promotion ein fold insyd. Na de contract be period wey dey span October 2018 cam November 2021.

### Baby Jet Airlines
As of October 2017, de Ghanaian Civil Aviation Authority (GCAA) grant Asamoah Gyan *Air Carrier Licence* (ACL). According to de Ghana News Agency, dem dey bell de start-up Baby Jet Airlines. Plus de license wey dey hand insyd. dem now permit de start-up make e begin plus ein Air operator's certificate (AOC) certification drive.

### Tennis
He begin dey play tennis for 2020 insyd so say he go keep am fit after long break due to injury. Baby Jet Promotions link up plus MANCWA Commodities make e run de Top 16 Invitational tournament in bid make he promote de sport.

## Career statistics

### Club

### International

## Honours
**Rennes**

* Coupe de France runner-up: 2008–09

**Al Ain**

* UAE Pro League: 2011–12, 2012–13, 2014–15
* UAE President's Cup: 2013–14
* UAE Super Cup: 2012
**Shabab Al Ahli**

* UAE League Cup: 2016–17
* UAE Super Cup: 2016

**Ghana**

Africa Cup of Nations runner-up: 2010, 2015; third place: 2008

**Individual**
* BBC African Footballer of de Year: 2010
* African Footballer of de Year runner-up: 2010
* CAF Team of de Year: 2010, 2013, 2014
* UAE Pro League top scorer: 2011–12, 2012–13, 2013–14
* AFC Champions League top scorer: 2014
* AFC Champions League Dream Team: 2014
* AFC Foreign Player of de Year: 2014
* GCC Golden Boot: 2011–12, 2012–13, 2013–14
* UAE President's Cup top scorer: 2013–14, 2014–15
* Africa Cup of Nations Team of de Tournament: 2010, 2013
* Ghana Men's Player of de Year Award: 2012
* Ghana Football Awards Player of de Decade: 2011–2020
* Ghana Player of de Year: 2010, 2014
* Calcio Trade Ball Order of de Star Award: 2017
**Records**

* Al Ain second all-time top scorer: 128 goals
* Al Ain second all-time Pro League top scorer: 95 goals
* Al Ain most league goals for a season insyd: 31 goals (2012–13 season)
* Al Ain second-most AFC Champions League goals: 18 goals
* Most UAE Pro League top scorer awards: 3 (share am plus Fahad Khamees, Kodjo Laba)
* Most GCC Golden Boot (Arabian Golden Boot) awards: 3
* Ghana national team all-time top goalscorer: 51 goals
* Ghana national team second all-time appearance holder: 109 appearances
* Most FIFA World Cup goals give Ghana: 6 goals
* Youngest goalscorer give Ghana national team: 17 years, 362 days (give Ghana vs Somalia, 2003)
* Most tournaments wey dey represent Ghana for Africa Cup of Nations: 7 tournaments (share am plus André Ayew)
* Most Africa Cup of Nations tournaments plus a goal: 6 tournaments (share am plus Samuel Eto'o, Kalusha Bwalya, André Ayew)
* Most FIFA World Cup goals wey African player score: 6 goals

## References